Naša zn.: 12-10/13157/DG.1/5/Gr-3                                   	        

R o z h o d n u t i e

Mestská časť Bratislava-Petržalka ako príslušný špeciálny stavebný úrad pre miestne komunikácie III., IV. triedy a účelové komunikácie (ďalej len špeciálny stavebný úrad) podľa
§ 3a  ods. 4) zákona č. 135/1961 Zb. o pozemných komunikáciách (cestný zákon) v znení neskorších predpisov, § 120 ods. 1) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, čl. 74 písm. b) Štatútu hlavného mesta SR Bratislavy, podľa § 66 stavebného zákona, § 46 zákona č. 71/1967 Zb. o správnom konaní (správny poriadok) v znení neskorších predpisov, na základe žiadosti zo dňa 6.7.2010, stavebníka: CRESCO POPPER INVESTMENT, a.s., Poštová 3, 811 06 Bratislava, IČO 43 817 513 a stavebného konania
                                                                                                                                             
                                                              p o v o ľ u j e

stavbu:  
„Južné mesto - Zóna C1 – II. etapa, Malopodlažná bytová výstavba,
            Bratislava, Petržalka “ 
objekt: SO 29 Komunikácie a spevnené plochy
            podobjekty: SO 29-RD-5 Areálové komunikácie a spevnené plochy  (2.etapa/1.fáza) 
         SO 29-RD-6 Aeálové komunikácie a spevenené plochy  (2.etapa/2.fáza)
         SO 29-RD-7 Areálové komunikácie a spevnené plochy  (2.etapa/3.fáza)
                     SO 29-RD-8 Areálové komunikácie a spevnené plochy  (2.etapa/4.fáza),

na pozemkoch parc. č. 3022/218, 3022/219, 3022/220, 3022/62, 3022/65 v katastrálnom území Petržalka.

Mestská časť Bratislava-Petržalka, ako príslušný stavebný úrad pre územné rozhodovanie vydala na uvedenú stavbu rozhodnutie o umiestnení stavby č.UKSP 2625-TX/2009-Kb-11 zo dňa 16.4.2009, zmenu územného rozhodnutia č. UKSP 21012-TX1/2010-Kb-11 zo dňa 31.3.2010 a záväzné stanoviská č. UKSP 22029-AL/2010-Kb zo dňa 10.2.2010,
č. UKSP10634-AL1/2010-Kb zo dňa 14.6.2010. 

Predmetom objektov SO 29-RD-5, SO 29-RD-6, SO 29-RD-7, SO 29-RD-8 sú ukľudnené komunikácie k rodinným domom, vetva „A“, „B“, „C“, „D“ v obytnej zóne C1. Komunikácie sú funkčnej triedy D1 - šírka medzi obrubníkmi 8,0 m, hlavný dopravný priestor šírky 3,5 m, pridružený dopravný priestor 2,25 m, po oboch stranách. Komunikácie budú napojené na plánovanú miestnu obslužnú komunikáciu  MO 8/40 (predmet samostatného stavebného povolenia – objekt SO 29.1) a ukončené obratiskom. Ďalej budú zrealizované chodníky pre peších a v objekte SO-29-RD-5 bude komunikácia na západnej strane rozšírená o parkovací pás -17 parkovacích stojísk a 5 parkovacích stojísk.

Na uskutočnenie stavby sa určujú tieto záväzné podmienky:

1.	Stavbu realizovať podľa projektovej dokumentácie overenej v stavebnom konaní, ktorú vypracoval Ing. Marián Kováčik, marec 2010. Prípadné zmeny nesmú byť realizované
bez predchádzajúceho povolenia  stavebného úradu.
2.	Stavbu nesmie stavebník začať realizovať, pokiaľ stavebné povolenie nenadobudne právoplatnosť,   § 52 zákona č. 71/1967 Zb. o správnom konaní.
3.	Stavebník je povinný oznámiť stavebnému úradu do 15 dní po ukončení výberového konania zhotoviteľa stavby, oprávneného realizovať pozemné komunikácie a preukázať jeho odbornú spôsobilosť, § 62 ods. 1) písmeno d) stavebného zákona. 
4.	Stavebník je povinný oznámiť špeciálnemu stavebnému úradu začatie stavby najneskôr  do 5 dní odo dňa začatia prác.
5.	Stavebné povolenie stráca platnosť, ak sa stavba nezačne do 2 (dvoch) rokov odo dňa nadobudnutia právoplatnosti tohto stavebného povolenia.
6.	Stavebník zabezpečí vytýčenie priestorovej polohy stavby organizáciou k  tomu          oprávnenou.
7.	Stavebník je povinný na viditeľnom mieste stavbu označiť údajmi, kto a kedy stavbu povolil, stavebníka (obchodné meno a sídlo), termín začatia a termín ukončenia stavby.
8.	Stavebník je povinný pred začatím stavby požiadať majiteľov podzemných inžinierskych 
sietí o ich presné vytýčenie a počas výstavby dodržiavať ich ochranné pásma v zmysle príslušných predpisov a noriem. 
9.	Stavba bude dokončená najneskôr do  30.10.2012. 
10.	Pri realizácii stavby sa musia dodržiavať predpisy týkajúce sa bezpečnosti práce a technických zariadení a musí sa dbať na ochranu zdravia pri práci na stavenisku.
11.	Stavebník je povinný výkopové práce v ochrannom pásme vedení vykonávať ručne, bez používania strojných mechanizmov. Zemnými prácami odkryté vedenia je stavebník povinný riadne zaistiť proti poškodeniu, a  tým zabezpečiť ich plynulú  prevádzkyschopnosť.
12.	Stavebník je povinný udržiavať čistotu a poriadok na stavenisku.
13.	Stavebník je povinný počas výstavby udržiavať čistotu na stavbou znečisťovaných komunikáciách a verejných priestranstvách, v suchom a veternom počasí zabezpečiť  ich kropenie a dbať o pravidelné čistenie vozidiel pri výjazde zo stavby.
14.	Stavebník je povinný výstavbu zabezpečiť bez porušenia plynulosti a bezpečnosti cestnej a pešej premávky.
15.	Stavebník je povinný rešpektovať ustanovenia zákona č. 543/2002 Z.z. o ochrane prírody a krajiny v znení neskorších predpisov.
16.	Stavebník je povinný počas realizácie a počas vlastnej prevádzky rešpektovať všeobecné záväzné nariadenie č. 8/1993 o starostlivosti o verejnú zeleň na území hlavného mesta SR Bratislavy.
17.	Stavebník je povinný dodržiavať pri výstavbe všeobecné záväzné nariadenie Mestskej časti Bratislava – Petržalka č.1/2001 o dodržiavaní čistoty a poriadku na území mestskej časti Bratislava - Petržalka.
18.	Pred začatím výkopových prác oznámi stavebník, príp. dodávateľ stavebných prác Obvodnému úradu životného prostredia, odbor odpadového hospodárstva spôsob nakladania s odpadmi 17 05 06 – výkopová zemina iná ako uvedená v 107 05 05.
19.	Držiteľ odpadov je povinný odovzdávať odpady na zhodnotenie resp. zneškodnenie len fyzickým a právnickým osobám, ktoré sú na túto činnosť oprávnené.
20.	Držiteľovi odpadov sa nepovoľuje odpad skladovať, tento sa musí hneď po vytvorení odviesť k oprávnenému odberateľovi.
21.	Držiteľ odpadov bude odpady zhromažďovať podľa druhov odpadov a zabezpečí ich pred znehodnotením, odcudzením, alebo iným nežiadúcim účinkom.
22.	Držiteľ odpadov bude viesť a uchovávať evidenciu o druhoch a množstve odpadov, o ich zhodnotení a zneškodnení.
23.	Držiteľ odpadov predloží hlásenie o vzniku a nakladaní s odpadom Obvodnému úradu životného prostredia v Bratislave, odbor odpadového hospodárstva ( § 10 vyhláška MŽP SR č. 283/2001) ak ročne nakladá s viac ako jednou tonou ostatných odpadov v termíne do 31. januára nasledujúceho kalendárneho roka.
24.	Držiteľ odpadov najneskôr v termíne do kolaudácie stavby, predloží Obvodnému úradu životného prostredia v Bratislave, odbor odpadového hospodárstva doklady preukazujúce zhodnotenie resp. zneškodnenie odpadov zo stavby oprávnenou osobou s uvedením značky vyjadrenia.
25.	Stavebník je povinný pri realizácii stavby maximálne obmedziť znečisťovanie ovzdušia sekundárnou prašnosťou, vznikajúcou pri stavebných prácach a preprave materiálu, zabezpečiť opatrenia na obmedzenie prašných emisii použitím technicky dostupných prostriedkov a zariadenia v ktorých sa manipuluje s prašnými látkami zakapotovať.
26.	Stavebník umiestni kontajnery na odpad so súhlasom majiteľa pozemku, za dodržania hygienických, estetických a protipožiarnych podmienok. Umiestnenie riešiť tak, aby pri manipulácii bol dodržaný z.č. 135/1961 Zb. o pozemných komunikáciách ( cestný zákon).
27.	Stavebník je povinný uhradiť všetky prípadné škody spôsobené na cudzích objektoch a zariadeniach pri realizácii stavby.
28.	Stavebník je povinný zrealizovať dopravné značenie počas výstavby podľa určenia príslušným cestným správnym orgánom a podľa projektu organizácie dopravy schváleného v Operatívnej komisii odd. prevádzky dopravy Magistrátu hl. m. SR Bratislavy.
29.	Stavebník je povinný dodržiavať podmienky stanoviska:
a) Bratislavskej vodárenskej spoločnosti a.s.,  vydaného pod č. 13175/4020/10/Ri z 20.5.2009:
-	Poklopy na kanalizačných šachtách v komunikáciách žiadame uvažovať s nosnosťou 400 kN, vetrateľné  s mäkkodosadacou plochou, stúpadlá v šachtách s PE nástrekom. 
b) Západoslovenskej energetiky a.s., vydaného dňa 13.5.2010:
-  Žiadame rešpektovať všetky zariadenia v majetku ZSE Distribúcie a.s., silové aj oznamovacie a dodržiavať ich ochranné pásma podľa § 36 zákona č. 656/2004 o Energetike a jeho noviel.
c) Obvodného úradu životného prostredia, odbor ochrany prírody a krajiny, vydaného pod č. ZPO/2009/6380-2/STM/BAV zo 6.10.2009:
-	Na okrajoch pozemku sa nachádzajú krovité porasty, ktoré je potrebné chrániť pred poškodením. Upozorňujeme, že v zmysle STN 83 7010 Ochrana prírody – Ošetrovanie, udržiavanie a ochrana stromovej vegetácie, bod 4.1 pri stavebných prácach sa drevina chráni celá (koruna, kmeň, koreňova sústava) pred poškodením. Pri používaní stavebných mechanizmov, nástrojov a pomôcok sa musí dbať na minimalizáciu poškodenia drevín. Nadväzujúce ošetrenie a iné opatrenia, v závislosti od druhu dreviny sa realizujú ihneď 
po skončení stavebných prác.
-	Prípadný výrub krovitého porastu s výmerou nad 10m2 a stromov s obvodom kmeňa nad 40 cm vyžaduje vydanie predchádzajúceho súhlasu na výrub drevín podľa § 47 ods. 3 zákona osobitným rozhodnutím orgánu ochrany prírody, ktorým je MČ Bratislava-Petržalka.
      d)	Únie nevidiacich a slabozrakých Slovenska zo dňa 10.5.2010 a to najmä:
      - Únii nevidiacich bude na odsúhlasenie predložená realizačná projektová
       dokumentácia s podrobne graficky spracovanými úpravami pre zrakovo postihnutých
       a všetky úpravy pre zrakovo postihnutých budú konzultované pred ich samotnou
       realizáciou.    
30.	V prípade archeologického nálezu nálezca alebo osoba zodpovedná za vykonávanie prác je povinná podľa ods.2 a 3 zákona č. 49/2002 Z.z. o ochrane pamiatkového fondu, v znení neskorších predpisov (pamiatkový zákon) urobiť oznámenie o náleze Krajskému pamiatkovému úradu Bratislava a nález ponechať bezo zmeny až do obhliadky Krajským pamiatkovým úradom Bratislava alebo ním poverenou odborne spôsobilou osobou, najmenej však tri pracovné dni odo dňa ohlásenia nálezu. Súčasne je nálezca povinný urobiť všetky potrebné opatrenia na záchranu nálezu. 
31.	Stavbu je možné užívať len na základe kolaudačného rozhodnutia, § 76 stavebného zákona.
32.	Stavebník je povinný pred kolaudáciou splniť ohlasovaciu povinnosť v zmysle Všeobecne záväzného nariadenia hl.mesta SR Bratislavy č.1/1995 zo dňa 23.3.1995 o digitálnej technickej mape Bratislavy.
33.	Ku kolaudačnému konaniu predloží stavebník doklady podľa § 17 a § 18 ods. 1) vyhlášky č. 453/2000 Z.z., ktorou sa vykonávajú niektoré ustanovenia stavebného zákona.
34.	Ku kolaudačnému konaniu stavebník predloží určenie trvalého dopravného značenia príslušným cestným správnym orgánom a projekt organizácie dopravy schválený v Operatívnej komisii odd. prevádzky dopravy Magistrátu hl. m. SR Bratislavy nie starší ako 30 dní. 
35.	Stavebné povolenie je záväzné aj pre právnych nástupcov konania, § 70 stavebného zákona.

Počas konania účastníci konania ani dotknuté orgány nevzniesli žiadne námietky voči uvedenej stavbe. 

Stavebník zaplatil pri podaní žiadosti správny poplatok vo výške 66,00 EUR, slovom šesdesiatšesť EUR, podľa pol. 60, písm. g), zákona č. 145/1995 Z .z. o správnych poplatkoch v znení neskorších predpisov.

                                                      O d ô v o d n e n i e

Stavebník,  CRESCO POPPER INVESTMENT, a.s., Poštová 3, 811 06 Bratislava,  
IČO 43 817 513, zastúpený spoločnosťou K.T.PLUS, s.r.o., Kopčianska 15, 851 01 Bratislava, podal dňa 6.7.2010 žiadosť  o  povolenie stavby: „Južné mesto - Zóna C1
- II. Etapa,  Malopodlažná bytová výstavba, Bratislava, Petržalka “, objekty: SO 29 Komunikácie a spevnené plochy, podobjekty:	SO 29-RD-5 Areálové komunikácie a spevnené plochy  (2.etapa/1.fáza), SO 29-RD-6 Aeálové komunikácie a spevenené plochy  (2.etapa/2.fáza), SO 29-RD-7 Areálové komunikácie a spevnené plochy  (2.etapa/3.fáza),             SO 29-RD-8 Areálové komunikácie a spevnené plochy  (2.etapa/4.fáza). Uvedeným dňom začalo stavebné konanie.
Špeciálny stavebný úrad v stavebnom konaní preskúmal predloženú žiadosť
z hľadísk uvedených v § 62 stavebného zákona. Vzhľadom na to, že žiadosť spolu s prílohami neposkytovala dostatočný podklad pre vydanie stavebného povolenia, špeciálny stavebný úrad rozhodnutím č. 12-10/13157/DG.2/5/Gr-1 zo dňa 6.8.2010 stavebné konanie prerušil a zároveň vyzval stavebníka na doplnenie podania. Stavebník požadované doklady postupne doplnil. Správny orgán oznámil dňa 24.8.2010 začatie stavebného konania  verejnou vyhláškou všetkým účastníkom konania, pričom dotknuté orgány boli upovedomené jednotlivo v zmysle § 61 stavebného zákona. Špeciálnemu stavebnému úradu boli dobre známe pomery staveniska a žiadosť, spolu s prílohami a doplnenými dokladmi poskytovala dostatočný podklad pre vydanie stavebného povolenia, preto v súlade
s § 61 ods.2 stavebného zákona upustil od miestneho zisťovania a ústneho pojednávania. Účastníci stavebného konania a dotknuté orgány mohli svoje námietky uplatniť
do 7 pracovných dní odo dňa doručenia oznámenia a zároveň mohli nahliadnuť
do podkladov rozhodnutia a projektovej dokumentácie. Nikto z účastníkov konania a dotknutých orgánov nepožiadal o nahliadnutie do spisového materiálu. Počas stavebného konania neboli vznesené žiadne námietky účastníkmi konania a pripomienky boli zapracované do podmienok stavebného povolenia. Stavba  nie je v rozpore s verejnými záujmami chránenými stavebným zákonom a osobitnými predpismi a neboli zistené také dôvody, ktoré by bránili vydaniu tohoto stavebného povolenia.

Z horeuvedených dôvodov mestská časť Bratislava-Petržalka ako príslušný špeciálny stavebný úrad rozhodla tak, ako je uvedené vo výrokovej časti tohto rozhodnutia.

P o u č e n i e

Proti tomuto rozhodnutiu je možné podať odvolanie do 15 dní odo dňa jeho oznámenia
na Mestskej časti Bratislava-Petržalka, Kutlíkova ul. č.17, 852 12 Bratislava 5. Toto rozhodnutie je možné preskúmať súdom až po vyčerpaní riadnych opravných prostriedkov.

                                                                                                   Milan F t á č n i k 
                                                                                                          starosta